armvectores/hy_wikipedia_2023 huggingface dataset:
Մեքսիկական բարձրավանդակ

Մեքսիկական բարձրավանդակ, գտնվում է Հյուսիսային Ամերիկայի հարավում։ Գրավում է Մեքսիկայի մեծ մասը։ Կազմված է ընդարձակ սարահարթից և նրան արևելքից, հարավից և արևմուտքից եզրավորող լեռնաշղթաներից։ Տարածությունը մոտ 1200 հզ․ կմ2 է։ Մակերևույթի մեծ մասն ունի 1000—2000 մ բարձրություն։ Մեքսիկական բարձրավանդակի արևելքում ձգվում են Արևելյան Սիեռա Մադրե (4054 մ), արևմուտքոում՝ Արևմտյան Սիեռա Մադրե (3150 մ), հարավում՝ հանգած և գործող հզոր հրաբուխների շարքը՝ Ընդլայնական կամ հրաբխային Սիեռա լեռնաշղթաները։ Նշանավոր հրաբուխներից են Օրիսաբան (5700 մ, Մեքսիկական բարձրավանդակի առավելագույն բարձրությունը) Պոպոկատեպետլը, Կոլիման, Պարիկուտինը (վերջին ժայթքումը՝ 1943 թվականին) և այլն։ Մեքսիկական բարձրավանդակի ներքին մասը բաժանվում է հյուսիսային և Կենտրոնական Մեսաների։ Հյուսիսային Մեսան կազմված է 900—1200 մ բարձրության առանձին հարթ տեղամասերից (բոլսոններից), Կենտրոնական Մեսան՝ հրաբխային սարահարթերից (2000—2400 մ բարձրությամբ)։ Մեքսիկական բարձրավանդակը բաղկացած է կրաքարերից, ավազաքարերից ու մերգելներից։ Տարածված են նաև լավային ծածկույթները և ալյուվիալ-դելյուվիալ նստվածքները։ Հարուստ է օգտակար հանածոներով։ Կան արծաթի, կապարի, ծարիրի, ցինկի, երկաթի, մանգանի, ոսկու և պղնձի հանքավայրեր։ Կլիման արևադարձային է, հարավում՝ մեղմ, խոնավ, հյուսիսում՝ չոր ցամաքային։ Ձյան սահմանը գտնվում է 4500 մ վրա։ Բարձր լեռնագագաթները մշտապես ծածկված են ձյունով։ Բարձրավանդակի հյուսիսում գետերը սակավաջուր են, ունեն ժամանակավոր հոսք (բացառությամբ Կոնչոս գետի), հարավում համեմատաբար ջրառատ են։ Ակտիվ հրաբխականության և երկրաշարժերի շրջանում կան արգելափակոցային և տեկտոնական բազմաթիվ լճեր (Չապալա, Կուիցեո և այլն)։ Բուսական աշխարհը հարուստ է և ինքնատիպ (կա ավելի քան 8 հզ․ էնդեմիկ տեսակ)։ Կենդանիների մեծ մասը պատկանում է նեոարկտիկական (նոր արկտիկական) կենդանաաշխարհագրական մարզին։ Մեքսիկական բարձրավանդակի մեծ մասը նոսր է բնակեցված։ Հարավի արգավանդ հովիտներում և գոգավորություններում ապրում է Մեքսիկայի բնակչության մոտ կեսը։
Յանոշ Ցեց

Յանոշ Ցեց (Czetz János, Հովհաննես Ցեցյան, հունիսի 8, 1822(1822-06-08), Հաբսբուրգի միապետություն - սեպտեմբերի 6, 1904(1904-09-06), Բուենոս Այրես, Արգենտինա), 1848-1849 թվականների հունգարական հեղափոխության հայազգի գործիչ, գեներալ (1849 թ.)։


== Կենսագրություն ==
Սովորել է զինվորական ուսումնարանում, ավարտել զինվորական ակադեմիա (1842 թ.)։ 1848 թվականի աշնանը հեղափոխության առաջնորդ Լայոշ Կոշուտը Ցեցին նշանակել է զորավար Յու․ Բեմի հեղափոխական բանակի գլխավոր շտաբի պետ։ Ցեցը Տրանսիլվանիայում հաղթական կռիվներ է մղել ավստրիական զորաբանակի դեմ․ զորավար, տաղանդով աչքի է ընկել Սիբինի (Սիբիուի) ճակատամարտում (1849 թվականի մարտի 11), Բրաշովի մոտ նահանջի է հարկադրել (1849 թվականի մարտի 19) ավստրիացիներին օգնության եկած ցարական զորքերին, ավստրիացիներին պարտության մատնել Պիշկիի ճակատամարտում։
Ազատագրական պայքարում երկրի բոլոր ժողովուրդների համագործակցության կողմնակից էր։ Հեղափոխության պարտությունից հետո տարագրվել է Գերմանիա, հեռակա դատապարտվել մահապատժի։ Համբուրգում հրատարակել է «Բեմի արշավանքը Տրանսիլվանիայում 1848-1849 թթ․» գիրքը (1850 թ., գերմ․), որը հունգարական հեղափոխության պատմության համար կարևոր և հավաստի տվյալներ է պարունակում։
Ցեցը ընդգրկվել է 1851 թվականին Փարիզում ստեղծված հեղափոխական կոմիտեի կազմում։ Հիսաթափվելով Նապոլեոն III-ի քաղաքականությունից՝ Ցեցը Ֆրանսիայից անցել է Իսպանիա, Պորտուգալիա, ապա՝ Իտալիա, իր կազմակերպած հունգարական լեգեոնով մարտնչել ավստրիացիների դեմ Ջուզեպպե Գարիբալդիի բանակում։ 1861 թվականին Ցեցն ընտանիքով հաստատվել է Բուենոս Այրեսում, 1865 թվականից ծառայել արգենտինական բանակում։ Եղել է Արգենտինայի զինվորական ակադեմիայի հիմնադիրն ու առաջին տնօրենը (1870-1874 թթ.)։ Գրել է «Արգենտինայի հանրապետության ռազմական աշխարհագրություն» ձեռնարկը (1885 թ.)։ Նամակագրական կապեր է հաստատել Խ․ Սոնգոտյանի հետ, աշխատակցել նրա խմբագրած «Արմենիային»։
Բուդապեշտի փողոցներից մեկն այժմ կոչվում է Ցեցի անունով, իսկ Բուենոս Այրեսի զինվորական ակադեմիայի բակում դրված է նրա հուշարձանը։ Ցեցի և Բեմի դիմանկար ներով թողարկվել են լեհական և հունգարական դրոշմանիշեր։ Աճյունն ամփոփված է Բուենոս Այրեսի Ռիկոլետա գերեզմանատանը, Ռոսասների դամբարանում։


== Ծանոթագրություններ ==
Ջոն Դեյվիդ Վաշինգտոն

Ջոն Դեյվիդ Վաշինգտոն (անգլ.՝ John David Washington, հուլիսի 28, 1984(1984-07-28), Toluca Lake, Լոս Անջելես, Կալիֆոռնիա, ԱՄՆ), ամերիկացի դերասան և նախկին ամերիկյան ֆուտբոլիստ։


== Վաղ կյանք և կարիերա ==
Ջոն Դեյվիդ ծնվել է 1984 թվականի հուլիսի 28-ին Լոս Անջելեսում` դերասան Դենզել Վաշինգտոնի և դերասանուհի Փոլետա Վաշինգտոնի ընտանիքում։ Ունի երկու քույր և մեկ եղբայր։ Ջոն Դեյվիդն իր դերասանական առաջին քայլերը արել է 1992 թվականին՝ նկարահանվելով հոր մասնակցությամբ «Malcolm X» ֆիմում։
Դպրոցական տարիներին ամերիկյան ոճի ֆուտբոլով զբաղվելուց հետո, 2006 թվականին նա սկսեց իր պրոֆեսիոնալ կարիերան։ Մի քանի ակումբում խաղալուց հետո, 2012 թվականին նա ավարտեց ֆուտբոլային կարիերան և սկսեց զբաղվել դերասանությամբ։ Ջոն Դեյվիդը իր առաջին մեծ դերը ստացավ 2013 թվականին «Ballers» սերիալում, որի պրեմիերան կայացավ 2015 թվականին HBO հեռուստաալիքով։ Նա այդ սերիալում մարմնավորում է ֆուտբոլիստ Ռիկի Ջերեթի կերպարը։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Ջոն Դեյվիդ Վաշինգտոնը Internet Movie Database կայքում
Էջը JustSportsStats.com կայքում
Գիյոմ Մյուսսո

Գիյոմ Մյուսսո (ֆր.՝ Guillaume Musso, հունիսի 6, 1974(1974-06-06), Անթիբ), ֆրանսիացի ժամանակակից գրող։


== Կենսագրություն ==
Ծնվել է 1974 թվականին Ֆրանսիայի Անթիբ քաղաքում։ Մանկությունն անցկացրել է գրքեր կարդալով և վեպեր գրելով։
19 տարեկանում՝ ֆրանսիական դպրոցն ավարտելուց հետո, տեղափոխվել է Միացյալ Նահանգներ։ Մի քանի ամիս բնակվել է Նյու Յորքում՝ աշխատելով պաղպաղակ վաճառող։
Վերադառնալով Ֆրանսիա՝ ստացել է տնտեսագետի մասնագիտացում և բարձրագույն դպրոցում սկսել է դասավանդել տնտեսագիտություն։ «Skidamarink»-ը նրա անդրանիկ գիրքն է (ժանրը՝ թրիլլեր)՝ հրատարակված 2001 թվականին։ Այն պատմում է Լուվրից Ջոկոնդայի կտավի գողության մասին։
Ըստ գրքերի վաճառքի՝ նա Ֆրանսիայում երկրորդն է։ Այսօր նրա գրքերից վաճառվել է ավելի քան 32 միլիոն օրինակ, որոնք թարգմանվել են 40 լեզվով։ Դրանցից երկուսի հիման վրա նկարահանվել են ֆիլմեր, ևս երկու ստեղծագործությունների էկրանավորումներն ընթացքի մեջ են։
Գիյոմ Մյուսսոյի կրտսեր եղբայրը՝ Վալենտին Մյուսսոն (ֆր.՝ Valentin Musso, ծնված 1977 թվականին), նույնպես գրող է, որը հիմնականում գրում է դետեկտիվներ և թրիլլերներ։


== Մատենագիտություն ==


== Մրցանակներ ==
2005՝  Իտալիա «Լավագույն սիրավեպ» գրական մրցանակ՝ Et après, Վերոնա։
2004՝  Ֆրանսիա Մրցանակ լավագույն սցենարի համար՝ Et après։


== Ծանոթագրություններ ==


== Արտաքին հղումներ ==
Պաշտոնական կայք(ֆր.)
Կենսագրություն(ֆր.)
Սարգիս Մարտիրոսյան (ծանրորդ)

Անվան այլ կիրառումների համար տե՛ս՝ Սարգիս Մարտիրոսյան (այլ կիրառումներ)Սարգիս Մարտիրոսյան (սեպտեմբերի 14, 1986(1986-09-14), Վաղարշապատ, Հայկական ԽՍՀ, ԽՍՀՄ), Ավստրիան ներկայացնող հայ ծանրորդ, որը հանդես է գալիս մինչև 105 կգ քաշային կարգում, Եվրոպայի առաջնության բրոնզե մեդալակիր (2018), 2016 թվականի օլիմպիական խաղերի մասնակից, Ավստրիայի եռակի չեմպիոն։


== Կենսագրություն ==
Սարգիս Մարտիրոսյանը ծնվել է 1986 թվականի սեպտեմբերի 14-ին, Հայաստանում։ Ծանրամարտով սկսել է զբաղվել 11 տարեկանում՝ Արմավիրի մարզի Գեղակերտ (Սամաղար) գյուղի մարզադպրոցում։
2005 թվականին հաղթել է Հայաստանի երիտասարդական առաջնությունում։ Նույն թվականին բնակության է տեղափոխվել Ավստրիա, քանի որ ծանրամարտի Հայաստանի երիտասարդական հավաքականում ընդգրկվելու հնարավորություններ չի ունեցել։
2014 թվականին ստացել է ավստրիական քաղաքացիություն և սկսել է հանդես գալ Ավստրիայի հավաքականում։
Ապրում է Բադենում, մարզվում է Լինցի «SK Voest» ակումբում։


== Մարզական արդյունքներ ==


== Ծանոթագրություններ ==
Կոշկինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԿոշկինոԿոշկինո (ռուս.՝ Кошкино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուհու (այլ կիրառումներ)

Մուհու, կարող է վերաբերել՝ 

Մուհու - կղզի Էստոնիայում
Մուհու - Էստոնիայի վարչական շրջան
Խութ-Բռնաշենի գավառակ

Խութ-Բռնաշեն, գավառակ Արևմտյան Հայաստանում, Բիթլիսի վիլայեթի Մուշի գավառում։ Գտնվում էր Անդոկ լեռան հյուսիսարևելյան կողմում։
Գավառակն համապատասխանում է Մեծ Հայքի Տարուբերան աշխարհի Խութ գավառին։


== Աշխարհագրություն ==
Խութ-Բռնաշենը լեռնային և անդնդախոր ձորերով հարուստ գավառ է։ Մեծ մասամբ տարածքը պատված է անտառներով։ Արգավանդ հողերը շատ քիչ էր, դրանով էլ պայմանավորված բնակչությունը հիմնականում անասնապահությամբ էր զբաղվում։


== Վարչական բաժանում ==
XX դարասկզբին Խութ-Բռնաշենն ուներ 42 գյուղ, որից 21-ը հայաբնակ էին։
Խութ-Բռնաշենը բաժանվում էր Խութ և Բռնաշեն գավառակների, որոնց անունով էլ ձևավորվել է միասնական գավառակի անունը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նոր Արաբկիր (զբոսայգի)

Անվան այլ կիրառումների համար տե՛ս՝ Նոր Արաբկիր (այլ կիրառումներ)Նոր Արաբկիր զբոսայգի (կամ Մալականի), հանրային զբոսայգի Երևան քաղաքի Արաբկիր վարչական շրջանում։ Այն զբաղեցնում է Փափազյան փողոցին հարակից տարածքը և ձգվում է մինչև Հրազդանի կիրճը։


== Պատմություն ==
Ընդհանուր և կանաչապատ մակերեսների փոփոխությունը (1990 - 2007 թթ)


== Պատկերասրահ ==

		


== Ծանոթագրություններ ==


== Արտաքին հղումներ ==
Վիրտուալ զբոսանք «Նոր Արաբկիր» այգում
Սորբաս

Սորբաս (իսպ.՝  Sorbas), բնակավայր և մունիցիպալիտետ Իսպանիայում, գտնվում է Ալմերիա պրովինցիայում (Անդալուսիա) ինքնավար համայնքում)։ Մունիցիպալիտետը գտնվում է Լեվանտե Ալմերիենսե շրջանի կազմում։ Զբաղեցնում է 249 կմ²։ Բնակշության թիվը 2905 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 56 կմ։


== Ժողովրդագրություն ==


== Արտաքին հղումներ ==
yolandacruz.es Archived 2008-04-17 at the Wayback Machine.
Sorbas.es
Sorbas.com
Sorbas en el SIMA Archived 2006-08-19 at the Wayback Machine.
Միգալևցի

Միգալևցի (ուկրաիներեն՝ Мигалівці), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1993 թվականին։
2001 թվականի տվյալներով Միգալևցի գյուղում բնակվում էր 1 033 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլենովո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԿոլենովոԿոլենովո (ռուս.՝ Коленово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արա Արթյան

Արա Ջոնի Արթյան (հունվարի 2, 1952(1952-01-02), Լենինական, Հայկական ԽՍՀ, ԽՍՀՄ - ապրիլի 15, 2021(2021-04-15)), հայ բանաստեղծ, թարգմանիչ, 2004 թվականից Հայաստանի գրողների միության անդամ։


== Կենսագրություն ==
Ծնվել է 1952 թվականի հունվարի 2-ին, Լենինականում (այժմ՝ Գյումրի)։ Ավարտել է Գյումրու Միքայել Նալբանդյանի անվան մանկավարժական ինստիտուտի բանասիրական ֆակուլտետը։


== Գրական գործունեություն ==
Պատասխանատու խմբագիրն է «Հայորդիք» գրական-գեղարվեստական ամսագրի։ Ստեղծագործությունները տպագրվել են հանրապետության և միջազգային գրական մամուլում։ Թարգմանվել է ռուսերեն, վրացերեն, ուկրաիներեն։ Հրատարակել է բանաստեղծական երկու և թարգմանական մեկ ժողովածու։


== Երկեր ==
Մանրակերտ, Երևան, 2011։
Յոթնագմբեթ, Երևան, 2003։


== Թարգմանություններ ==
Ուոլտ Ուիթմեն, Խոտի տերևներ, Երևան, 2012։


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»
Գորոդիշչե (գյուղ, Պերեսլավսկի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ռուս.՝ Городище), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմել է 16 մարդ։


== Հայտնի անձինք ==
Գյուղում ծնվել է խորհրդային տանկիստ Միխայիլ Ալեքսեևիչ Նաումովը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեֆ Մոնրելե

Ֆեֆ Մոնրելե (ֆր.՝  Fieffes-Montrelet), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 313 մարդ, բնակչության խտությունը` 32.33 մարդ/կմ²: Բնակավայրը զբաղեցնում է 9.68 կմ² տարածք:


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 22 կմ հյուսիս:


== Բնակչություն ==


== Տնտեսություն ==
2010 թվականին ուներ 213 աշխատունակ (15-64 տարեկան)  բնակիչ, որոնցից ակտիվ էին 152-ը, իսկ ոչ ակտիվները` 61: Ակտիվության ցուցանիշը կազմում է 71,4 %: 152 աշխատունակ մարդկանցից աշխատել է 136 անձ (79 տղամարդ և 57 կին): Գործազուրկ են եղել 16 անձ (6 տղամարդ և 10 կին): 61 անաշխատունակներից 13-ը եղել են աշակերտներ կամ ուսանողներ, 33-ը` թոշակառուներ, իսկ 15-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ԻԺ-56 «Բելկա»

ԻԺ-56 «Բելկա», խորհրդային երկփողանի համակցված հրացան, որը նախատեսված է որսորդների համար։


== Պատմություն ==
ԻԺ-56 հրացանը ստեղծվել է 1956 թվականին՝ ԻԺ հրացանի հիման վրա, իսկ զարկանաձգանային և փակման մեխանիզմը վերցվել է ԻԺ-17 հրացանից։
1964 թվականի դեկտեմբերին ԻԺ-56-3 սերիական հրացանի արժեքը կազմում էր 45 ռուբլի։ Այդ ժամանակ այս մոդելի զենքերը վաճառվում էին որսորդական խանութներում, սպորտային ապրանքների խանութներում, ինչպես նաև կարելի էր փոստով պատվիրել և «Պոսիլթորգի» միջոցով ստանալ գործարանից։
ԻԺ-56-ի գործառնական փորձի հիման վրա մշակվել է ԻԺ-15 համակցված հրացանը, որը փոխարինել է դրան արտադրության մեջ։


== Կառուցվածք ==
Զենքի փողերը հանովի են՝ զույգված ուղղահայաց հարթության վրա։

վերին փողն ակոսավոր է, նախատեսված 5,6 տրամաչափի փամփուշտների համար։
ներքին փողը հարթ է, նախատեսված 28 կամ 32 տրամաչափի հրաձգային փամփուշտների համար, որոնք լինում են 70 մմ երկարությամբ մետաղական պարկուճում։Հրացանակոթն ուղիղ է, պատրաստված կեչուց կամ հաճարենուց (ԻԺ-56 հրացանների մեծ մասը թողարկվել է ուղիղ հրացանակոթով)։
Հրացանն ունի բաց նշանառության հարմարանքներ և կարող է լրացուցիչ սարքավորված լինել  ՊՎՍ-1 օպտիկական նշանոցով։ ՊՎՍ-1 օպտիկական նշանոցի կշիռը 150 գրամ է։


== Տարբերակներ և ձևափոխումներ ==
ԻԺ-56-1«Բելկա», 1956 թվականից մինչև 1958 թվականին արտադրության ավարտը ընդհանուր առմամբ թողարկվել է 31 903 հրացան։
ԻԺ-56-2«Բելկա», թողարկվել է մինչև 1958 թվականը։
ԻԺ-56-3«Բելկա», 1958-1964թվականների ընթացքում թողարկվել է 77.043 միավոր։


== Ծանոթագրություններ ==


== Գրականություն ==
Двуствольное пуледробовое ружьё "Белка". Памятка по устройству и обращению. Ижевск, 1956.
Л. Е. Михайлов, Н. Л. Изметинский. Ижевские охотничьи ружья. 2-е изд., испр. и доп. Ижевск, изд-во «Удмуртия», 1982. стр.187-193
А. Соколов. Старые модели. ИЖ-56 - "Белка" // журнал "Охота и охотничье хозяйство", № 6, 1991


== Արտաքին հղումներ ==
Izhmekh IZh-56 / Internet Movie Firearms Database (использование в кинофильмах)
Չեբալսու (Կոգասունուգի վտակ)

Անվան այլ կիրառումների համար տե՛ս՝ Չեբալսու (այլ կիրառումներ)Չեբալսու (ռուս.՝ Чебалсу), գետ Ռուսաստանում, Կեմերովոյի մարզում։ Գետաբերանը գտնվում է Կոգասունուգ գետի աջ ափին՝ 1 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի գետի ենթաավազանը Տոմ գետն է։ Գետի գետային ավազանը Վերին Օբ գետն է։


== Ծանոթագրություններ ==
Տարտանո

Տարտանո (իտալերեն՝ Tartano), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 263 մարդ, բնակչության խտությունը կազմում է 6 մարդ/կմ²։ Զբաղեցնում է 47 կմ² մակերես։ Փոստային ինդեքս՝ 23010, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 645004
Էլեկտրոնային փոստ՝ actartano@provincia.so.it
Պաշտոնական կայք՝ http://www.cmmorbegno.it/tartanohome.html Archived 2007-10-10 at the Wayback Machine.


== Ծանոթագրություններ ==


== Արտաքին հղումներ ==
http://www.cmmorbegno.it/tartanohome.html Archived 2007-10-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Եռագույն մանուշակ

Եռագույն մանուշակ, անյուտայի աչիկներ (լատ.՝ Víola trícolor), մանուշակազգիների ընտանիքի միամյա, երկամյա խոտաբույս։
Վայրի վիճակում աճում է Եվրոպայում և Ասիայում։


== Նկարագրություն ==

Տերևները լայն ձվաձև կամ երկարավուն նշտարաձև են՝ բութ եզրերով։ 
Ծաղիկները եռագույն են, պտուղները՝ տուփիկ։ 
Սելեկցիայի միջոցով ստացվել են դեկորատիվ ձևեր, որոնց ծաղիկները խոշոր են, գունեղ։


== Կիրառություն ==
Ամենուր կիրառվում է ծաղկային ձևավորումներում։ 
Վայրի Եռագույն մանուշակը օգտագործվում է բժշկության մեջ՝ որպես խորխաբեր միջոց։


== Բազմացում ==
Բազմացվում է սերմերով։
Չանս Պերդոմո

Չանս Պերդոմո (անգլ.՝ Chance Perdomo, հոկտեմբերի 19, 1996(1996-10-19), Լոս Անջելես, Կալիֆոռնիա, ԱՄՆ), բրիտանական ծագմամբ ամերիկյան դերասան։ Առավել հայտնի է «Սպանված իմ պարտքից» (2018) ֆիլմում կատարած Ջերոմի և Նեթֆլիքսի «Սաբրինայի սարսափազդու արկածները» հեռուստասերիալում կատարած Ամբրոս Սփելմանի դերերով։


== Կարիերա ==
2018 թվականի փետրվարին հրապարակվել է, որ Պերդոմոն կատարում է Ամբրոս Սփելմանի պարբերական դերը Նեթֆլիքսի «Սաբրինայի սարսափազդու արկածները» հեռուստասերիալում։ Սկզբանական տվյալների համաձայն նշվել է, որ Պերդոմոն մասնակցել է «Ռիվերդեյլ» հեռուստասերիալում Ջագհեթ Ջոնսի դերի լսումներին, բայց դերը ստացել է Քոուլ Սփրոուսը։ Հետո նա, լսումների ժամանակ այնպիսի տպավորություն է գործում հեռուստասերիալի ստեղծող Ռոբերտո Ագիրե Սաքասայի վրա, որ Աքվիր Սաքասան դերը գրում է՝ իր մտքում պատկերացնելով դերասանին։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==
Կոսինո (գյուղ, Մուկաչևոյի շրջան)

Անվան այլ կիրառումների համար տե՛ս՝ Կոսինո (այլ կիրառումներ)Կոսինո (ուկրաիներեն՝ Косино), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կոսինո գյուղում բնակվում էր 1 026 մարդ։ Բնակավայրը զբաղեցնում է 6,15 կմ² տարածք։ Բնակչության խտությունը կազմում էր 170 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեներան

Վեներան (ֆր.՝ Vénérand), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Սենտ Նորդ կանտոնի կազմի մեջ։ 
Համայնքի INSEE կոդ՝ 17462։


== Բնակչություն ==
Համայնքի բնակչությունը 2010 թվականին կազմում էր 697 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վեներան (ֆր.)
Օրձինուովի

Օրձինուովի (իտալերեն՝ Orzinuovi), քաղաք Իտալիայում, Լոմբարդիա մարզի Բրեշիա գավառում։
Բնակչությունը հասնում է 11641 մարդու 2001 թվականի մարդահամարի տվյալներով։ Մարդկանց խտությունը հասնում է 232 մարդ/կմ²-ի։ Հեռախոսային կոդն է 030, իսկ փոստային ինդեքսը՝ 25034։
Բնակավայրի հովանավորն է սուրբ Բարդուղիմեոս առաքյալը։ Տոնը նշվում է ամեն տարի օգոստոսի 24-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Վայլ դեր Շտադտ

Այդլինգեն (գերմ.՝ Weil der Stadt [ˈvaɪ̯ldɛɐ̯ʃtat], ալեմանյան բարբառ՝ Weil dr Stadt), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 18 864 է (2010 թվականի դեկտեմբերի 31–ի տվյալներով)։ Զբաղեցնում է 43,17 կմ² տարածք։ Պաշտոնական կոդը՝ 08 1 15 050։
Քաղաքը ստորաբաժանվում է 5 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական էջը
Իսկ արշալույսներն այստեղ խաղաղ են (ֆիլմ, 2015)

Անվան այլ կիրառումների համար տե՛ս՝ Իսկ արշալույսներն այստեղ խաղաղ են (այլ կիրառումներ)«Իսկ արշալույսներն այստեղ խաղաղ են․․․» (ռուս.՝ А зори здесь тихие…), ռուսական ռազմական դրամա՝ ստեղծված ռեժիսոր Ռենատ Դավլետյարովի կողմից։ Բորիս Վասիլևի համանուն վիպակի էկրանավորումն է։ Ֆիլմն ընդհանրություններ ունի 1972 թվականի համանուն խորհրդային երկու սերիանոց ֆիլմի հետ, բայց նրա ռեմեյքը չէ։ Նկարահանումների հիմնական մասն անցկացվել են Կարելիայում 2014 թվականի ամռանն ու աշնանը։ Ռուսաստանում ֆիլմի պրեմիերան կայացել է 2015 թվականի մայիսի 7-ին, իսկ հեռուստապրեմիերան Առաջին ալիքով կայացել է 2016 թվականի մայիսի 9-ին։


== Սյուժե ==
Ավագ Վասկովը և հինգ երիտասարդ զենիթային աղջիկներ դիմակայում են փորձառու դիվերսանտների խմբին, որոնց նացիստներն ուղարկել են ռազմաճակատից հեռու ուղեբաժանք, որը ռազմավարական կարևոր նշանակություն ունի։ Վասկովն ու աղջիկներն ստիպված են լինում կանխել դիվերսիան, բայց դրա համար նրանք վճարում են սեփական կյանքով։


== Դերերում ==


== Մրցանակներ ==
2015 – «Sichuan TV Festival» միջազգային փառատոնի «International Gold Panda Awards for TV Drama» մրցույթի գլխավոր մրցանակ ռեժիսորական լավագույն աշխատանքի համար (Չինաստան, Սիչուան)
2015 – WorldFest Houston Film Festival փառատոնի PLATINUM REMI մրցանակ լավագույն հեռուստաֆիլմ անվանակարգում(Feature Made for Television/Cable)
2015 – «Созвездие» փառատոնի մրցանակ լավագույն ռեժիսորին (Օրյոլ) (Ռենատ Դավլետյարով)
2016 – Moondance International Film Festival փառատոնի Best Feature Film մրցանակ (ԱՄՆ, Boulder, Կոլորադո)


== Ծանոթագրություններ ==


== Արտաքին հղումներ ==
Вышел трейлер новой экранизации романа «А зори здесь тихие»
Գևորգ Գյոլ

Գևորգ Գյոլ, լճակ Կարսի մարզում, նրա արևելյան շրջանում, Թոսուն լեռան հարավ֊արևելյան փեշերին։


== Ծանոթագրություններ ==
Էռնստ Կուրթ

Էռնստ Կուրթ (գերմ.՝ Ernst Kurth, հունիսի 1, 1886(1886-06-01), Վիեննա, Ավստրո-Հունգարիա - օգոստոսի 2, 1946(1946-08-02), Բեռն, Շվեյցարիա), շվեյցարացի երաժշտագետ։
Սովորել է Վիեննայում։ 1912 թվականից երաժշտագիտություն է դասավանդել Բեռնի համալսարանում (պրոֆեսոր 1920 թվականից)։ Յո. Ս. Բախի արվեստի վերլուծության հիման վրա 1917 թվականին գրել է «Լինեար կոնտրապունկտի հիմունքները» գիրքը (ռուսերեն թարգմանություն՝ 1931)՝ արժանանալով լայն ճանաչման։ Հիմնական աշխատություններից են նաև «Ռոմանտիկական հարմոնիան և նրա ճգնաժամը Վագների «Տրիստան»-ում» (1920), մենագրություն Ա. Բրուքների մասին (հ. 1-2, 1925), «Երաժշտության հոգեբանություն» (1931)։ Կրել է Ա. Շոպենհաուերի փիլիսոփայության ազդեցությունը։


== Ծանոթագրություններ ==
In the Army Now

«In the Army Now», նիդերլանդացի Ռոբ և Ֆերդի Բոլանդ եղբայրների դուետի երգը, որ ձայնագրվել է 1981 թվականին և թողարկվել որպես սինգլ 1981-1982 թվականներին։ Նրանց կատարմամբ երգը 1982 թվականին վեց շաբաթ անընդմեջ գլխավորել է նորվեգական սինգլների հիթ-շքերթը։
1986 թվականին երգի իր տարբերակն է թողարկել Status Quo խումբը։ Նրանց տարբերակի սինգլը հասել է մասնավորապես 2-րդ հորիզոնականնին իրենց հայրենի Մեծ Բրիտանիայում և առաջին հորիզոնականին Գերմանիայում, Ավստրիայում ու Շվեյցարիայում։
Հետագայում երգը թողարկվել է նաև այլ խմբերի կողմից, որոնց թվում են սլովենական Laibach-ը (1994 թվականի NATO ալբոմում), ֆրանսիական Les Enfoirés-ը («Ici Les Enfoirés» խորագրով, բոլորովին այլ թեմայի նվիրված ֆրանսերեն տեքստով, թողարկվել է որպես սինգլ 2009 թվականին)։ Ռուս երգիչ և երաժիշտ Սերգեյ Մինաևը, որպես հիմք վերցնելով «In the Army Now» երգի մեղեդին, 1987 թվականին ձայնագրել է «Тяжёлый день» երգը, որն ընդգրկվել է Радио «Абракадабра» ալբոմում։


== Երգացանկ ==
7" սինգլ"In the Army Now" (Bolland/Bolland) – 3:52
"Heartburn" (Patrick/Parfitt/Rossi) – 4:4412" միքս սինգլԿողմ A

"In the Army Now" (military mix) – 5:55Կողմ Б

"Heartburn" (Patrick/Parfitt/Rossi) – 4:44
"Late Last Night" (Young/Parfitt/Rossi) – 2:58


== Հիթ-շքերթներ ==


=== Bolland & Bolland-ի տարբերակ ===


=== Status Quo խմբի տարբերակ ===


== Ծանոթագրություններ ==


== Արտաքին հղումներ ==
Status Quo «In The Army Now (2010)» — 2010 թվականի տարբերակի տեսահոլովակը YouTube-ում
Call of Duty (խաղերի շարք)

«Call of Duty», համակարգչային խաղերի շարք Երկրորդ համաշխարհային, սառը և ահաբեկիչների դեմ պատերազմների մասին, ինչպես նաև ենթադրյալ Երրորդ համաշխարհային պատերազմի մասին։ Խաղերի շարքը կազմված է 30 հիմնական խաղերից և 10 ճյուղերից։ Սկզբից խաղը ստեղծվել է անհատական համակարգիչների համար։ Call of Duty-ին թողարկել են «Activision» և «Aspyr Media» ընկերությունները։


== Հիմնական խաղեր ==


=== Հայտնի խաղացողները ===
Գիլերմո դել Տորո - խաղերի շարքի երկրպագու, նրա ամենասիրած խաղն է «Call of Duty: World at War», իսկ երկրորդ տեղում Modern Warfare;
Խաղերի շարքի երկրպագու, միաժամանակ ամերիկյան ֆուտբոլի «Սինսինատի Բենգալս» թիմի հայտնի խաղացող Չեդ Օչոսինկոն (անգլ.՝ Chad Ochocinco), կատարեց ամուսնության առաջարկություն իր զուգընկերուհուն, «Call of Duty» խաղալու ժամանակ։
Նույնիսկ Քիմ Քարդաշյանը թվիթերում հայտնել է, որ անհամբեր սպասում է «Call of Duty: Black Ops II» խաղին։ Սկզբում Քիմի երկրպագուները մտածեցին, թե դա գովազդ է․ բայց նա հայտնեց, որ ոչ ոք չի վարձատրել նրան։


== Արտաքին հղումներ ==
IGN: Top 25 PC Games of All Time


== Ծանոթագրություններ ==
Իվան Ֆեոդորով (այլ կիրառումներ)

Իվան Ֆեոդորով անունը կարող է վերաբերել հետևյալ անձանց.

Իվան Ֆեոդորով (1210-1583), գրատպության հիմնադիրը Ռուսաստանում և Ուկրաինայում։
Իվան Ֆեոդորով (գրող) (1917- 1988),ռուս գրող, ԽՍՀՄ գրողների միության անդամ (1962)։
Բարնաուլկա

Բարնաուլկա (ռուս.՝ Барнаулк), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի վրա։ Գետի երկարությունը 207 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոնսեն (այլ կիրառումներ)

Պոնսեն, կարող է վերաբերել՝

Պոնսեն - կոմունա Ֆրանսիայի Էն գավառում
Պոնսեն - Ֆրանսիայի կանտոն
Անգրի

Անգրի (իտալերեն՝ Angri), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 30 545 մարդ, բնակչության խտությունը կազմում է 2261 կմ մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84012, հեռախոսային կոդ՝ 00081։


== Ծանոթագրություններ ==
Օլշանկա (գյուղ, Շացկի շրջան)

Անվան այլ կիրառումների համար տե՛ս՝ ՕլշանկաՕլշանկա (ուկրաիներեն՝ Вільшанка, լեհ.՝ Olszanka), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Օլշանկա գյուղում բնակվում էր 98 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 490 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օր սյուր Մեր

Օր սյուր Մեր (ֆր.՝ Aure sur Mer), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2013 թվականի դրությամբ կազմում է 755 մարդ, բնակչության խտությունը` 71.56 մարդ/կմ²: Բնակավայրը զբաղեցնում է 10.55 կմ² տարածք:
Բնակավայրը ստեղծվել է 2016 թվականի հունվարին` Սենտ Օնորին դե Պերտ և Ռյուսի համայնքների միավորման արդյունքում:


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Here We Go Again (ալբոմ, Դեմի Լովատո)

Here We Go Again, ամերիկացի փոփ-ռոք երգչուհի Դեմի Լովատոյի երկրորդ ստուդիական ալբոմը, թողարկված 2009 թվականի հուլիսի 21-ին, Hollywood Records լեյբլով։ Ամերիկական Billboard 200 չարթում սկավառակը զբաղեցրել է երկրորդ տեղը, վաճառվելով 108 000 օրինակ առաջին շաբաթվա ընթացքում։


== Ալբոմում ==
Դեմի Լովատոն ասել է, որ այս ալբոմը թողարկել է որպես «նոր ձայնի ստեղծում»։ Ի տարբերություն իր առաջին Don’t Forget ռոք ալբոմի, այս ալբոմն ավելի «հոգեհարազատ են Դեմի Լովատոյին»։


== Երգացանկ ==
 Բոլոր տեքստերի բառերը գրել է Դեմի Լովատոն, բացառությամբ՝ Here We Go Again, Got Dynamite և So Far, So Great.

ԲացառիկԴեմի Լովատոյի փոքրիկ պաստառը
24 էջանոց գրքույկՃապոնական տարբերակ CD«Here We Go Again»-ի տեսահոլովակ
«Here We Go Again» կենդանի կատարունը Wembley Arena-ում
«Remember December» տեսահոլովակի ստեղծումը
«Remember December»-ի տեսահոլովակՀատուկ տարբերակСпециальная версия вышла для «Южноамериканского тура» Деми. Релиз состоялся только в Бразилии и Колумбии.
Here We Go Again CD
Бонус DVD (Живое исполнение Wembley Arena)


== Այլընտրանքային տարբերակներ ==
Թրեքների դասավորվածության վաղ տարբերակը տարբերվում է ներկայիս տարբերակից։ Օրիգինալ տարբերակից հեռացված է «Everything You’re Not» երգը և երկու այլ երգեր՝ «For the Love of a Daughter» և «Shut Up & Love Me»։ Այստեղ երգերի դասավորվածությունն այլ է՝ «For the Love of a Daughter», «Shut Up & Love Me» երգերը բացակայում են, իսկ «Everything You’re Not» երգը թողարկվել է ստանդարտ տարբերակում։ Իսկ այն հարցին, թե ինչու է ջնջվել «For the Love of a Daughter» երգը, երգը Լովատոյի և իր հոր հարաբերությունների մասին է, որտեղ նա ասել է, «Ես հետ քայլ արեցի, հասկանալով, որ չէի ցանկանում խոսել այդ մասին այլ վայրերում»։ Մյուս երգն անվանվել է «Love Is the Answer», որը գրել է Ջոն Մեյերը, որը նույնպես ջնջվեց ալբոմից, անհայտ պատճառներով։ 


== Չարթեր ==
Ալբոմը զբաղեցրել է առաջին տեղը Billboard 200 չարթում, 108000 օրինակով վաճառվելուց հետո։ Այն գլխավորել է Billboard 200 չարթը 24 շաբաթ շարունակ։ 2009 թվականի ավարտին ալբոմը Billboard' չարթերում զբաղեցրել է 109-րդ տեղը։ 2010 թվականի նոյեմբերի վերջին, ԱՄՆ-ում այն վաճառվել էր ավելի քան 426 000 օրինակով։


== Ծանոթագրություններ ==


== Արաաքին հղումներ ==
Դեմի Լովատոյի պաշտոնական կայք
Ալամեդա (Մալագա)

Ալամեդա, մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 65 կմ2։ Մունիցիպալիտետը գտնվում է Անտեկերա շրջանում։ Բնակչությունը՝ 5486 մարդ (2010 թվականի տվյալներով)։ Պրովինցիայի վարչական կենտրոնից գտնվում է 73 կմ հեռավորության վրա։ Բարեխոս սուրբ քաղաքը Իսիդռո Լաբրադոր։


== Արտաքին հղումներ ==
Պաշտոնական էջ
CJ E&M

CJ E&M Corporation (կորեերեն՝ 씨제이이앤엠 주식회사), Հարավկորեական մեդիա  ընկերություն է, որը հանդիսանում է CJ Group- ի զվարճանքի և լրատվամիջոցների գործունեությամբ զբաղվող ԶԼՄ-ների դուստր ձեռնարկությունը, քանի որ «E & M» - ը  «Զվարճանք և մեդիա» կարճ անվանումն է։ 
Ընկերությունը ստեղծվել է CJ Entertainment & Media- ի կողմից այն ժամանակ, երբ կորեական  CJ Group կորպորատիվ ընկերությունը միավորեց իր  վեց ձեռնարկությունները, որոնք աշխատում էին ժամանցի ոլորտում։
Մասնավորապես, ընկերությունը միավորել է CJ Entertainment (Կորեայում ֆիլմերի և ներդրողի խոշոր դիստրիբյուտոր) և Mnet Media (երաժշտական և ժամանցային հեռուստաընկերությունները, որոնք պատկանում էին  CJ Group-ին)։ Ընկերությունը աշխատել է 2011 թվականի մարտի 1-ից։ Այն ունեցել է չորս բաժիններ՝ ֆիլմ, հեռարձակում,   երաժշտություն ու համերգ և խաղեր (համակարգչային խաղեր)։
2014 թ. փետրվարի 12-ին Կորեայի ազգային երաժշտական ընկերությունների կողմից ստեղծված Gaon Chart- ի K-Pop մրցանակների ամենամյա մրցանակաբաշխության ժամանակ  Music Distribution բաժնում CJ E & M- ը ճանաչվեց հաղթող։


== Մասնաճյուղեր ==
CJ E&M Media (CJ E&M 미디어) — հեռարձակման բաժիններ (հեռուստաալիքներ և հեռուստատեսային ընկերություններ)
CJ E&M Pictures (CJ E&M 픽처스) — ֆիլմեր
CJ E&M Music and Live (CJ E&M 뮤직·라이브, CJ E&M eum-ak gongyeonsa yeobbumun) — երաժշտություն/համերգ/առցանց երաժշտություն
Խաղեր


== Ծանոթագրություններ ==


== Արտաքին հղումներ ==
Պաշտոնական կայք
CJ E&M Ֆեյսբուքում (կոր.)
CJ E&M Ֆեյսբուքում (անգլերեն)
Խամրուտ

Խամրուտ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Արդվին քաղաքից հարավ, Ճորոխ գետի ձախակողմյան վտակ Փարխալ (Պարխալ) գետի ստորին հոսանքի ձախ ափին։


== Բնակչություն ==
XX դարի սկզբին ուներ 59 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջեֆերսոն շրջան (Կենտուկի)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 997 կմ² է, բնակչությունը՝ 741.096 մարդ (2010 թ. տվյալներով)։ Շրջկենտրոնն է Լուիսվիլ բնակավայրը։ Կազմավորվել է 1780 թ.։
Սեն Կոմ դը Ֆրենե

Սեն Կոմ դը Ֆրենե (ֆր.՝ Saint-Côme-de-Fresné), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 228 մարդ, բնակչության խտությունը` 52.90 մարդ/կմ²։ Բնակավայրը զբաղեցնում է 4.31 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 143 աշխատունակ (15-64 տարեկան)  բնակիչ, որոնցից ակտիվ էին 95-ը, իսկ ոչ ակտիվները` 48։ Ակտիվության ցուցանիշը կազմում է 66,4 %։ 95 աշխատունակ մարդկանցից աշխատել է 85 անձ (47 տղամարդ և 38 կին)։ Գործազուրկ են եղել 10 անձ (6 տղամարդ և 4 կին)։ 48 անաշխատունակներից 10-ը եղել են աշակերտներ կամ ուսանողներ, 22-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էյալ Գոլան

Էյալ Գոլան (եբրայերեն אייל גולן‎) ծ. 1971 Իսրայելացի երգիչ (ծագումով Եմենից և Մարոկոյից)։ Նշանավոր մեկնաբան հրեական միզրահի արևելյան երգերի։


== Աղբյուրներ ==
Էյալ Գոլան... Քչերին հայտնի, բայց իրականում սիրված ու հայտնի երգիչ Archived 2011-05-18 at the Wayback Machine.


== Արտաքին հղումներ ==
Պաշտոնական կայքէջ
Սերա Գեմբլ

Սերա Գեմբլ (անգլ.՝ Sera Gamble, սեպտեմբերի 20, 1983(1983-09-20), Նյու Յորք, Նյու Յորք, ԱՄՆ), ամերիկացի հեռուստատեսային սցենարիստ և պրոդյուսեր, ավելի հայտնի է The CW հեռուստաալիքի Գերբնական հեռուստասերիալի և Syfy Universal հեռուստաալիքի «Կախարդները» հեռուստասերիալի աշխատանքների շնորհիվ։


== Կարիերա ==
Ավարտել է թատերականի, ֆիլմի և Լոս Անջելեսի հեռուստատեսության դպրոցները։
Մինչև հեռուստատեսությունում աշխատելը Սերա Գեմբլը Լոս Անջելեսում և Դուբլինում ելույթ է ունեցել Will Strip for Food ընկերության համար։ Ինչպես նաև որպես դերասանուհի Սերան մասնակցել է ռեժիսոր Ռաիլ Տակերի (Raelle Tucker) «Դրախտի Եվան» (անգլ. Eve of Paradise) ներկայացմանը և Գեմբլի սեփական պատմության վրա հիմնված կարճամետրաժ ֆիլմում` «Կավե մարդը» (The Clay Man): Ավելի ուշ Ռաիլ Տակերի և Սերա Գեմբլի ստեղծագործական ճանապարհները հատվեցին «Գերբնական» հեռուստասերիալում, որի համար երկուսն էլ մի քանի սերիաների սցենար են գրել։
Սերա Գեմբլը հայտնիություն է ձեռք բերել Հոլիվուդում, այն բանից հետո, երբ մասնակցել է 2003 թվականի վավերագրական հեռուստասերիալի` «Նախագիծ «Կանաչ լույս»-ի (անգլ. Project Greenlight) աշխատանքներին, իսկ առաջին գլխավոր աշխատանքը եղել է ABC ալիքի շրջանակներում, երբ 2005 թվականին աշխատել է «Աչքեր» մինի սերիալի համար։
ABC-ում աշխատանքն ավարտելուց հետո Գեմբլին հրավիրեցին մասնակցել «Գերբնական» (Supernatural) հեռուստասերիալի սցենարը գրելուն, որը տեղի էր ունենալու Warner Bros ալիքի շրջանակներում։ Այդ ամենը տեղի ունեցավ այն բանից հետո, երբ CBS-ն միացավ The CW Television Network-ին, կամ ուղղակի The CW: Առաջին յոթ եթերաշրջանների նկարահանման ժամանակ` 2005 թվականից 2012 թվականներ, Սերա Գեմբլը դարձել է 29 սերիաների սցենարների հեղինակը և ևս 105 սերիայի պրոդյուսերը։  Այն բանից հետո երբ սերիալի ստեղծողը` Էրիկ Կրիպկեն այլևս չշարունակեց սերիալի նկարահանումները, 2010 թվականից 2012 թվականներին Սերան գլխավորեց սերիալի նկարահանման աշխատանքները որպես շոուրաններ (անգլ. showrunner), և նա պատասխանատու էր ֆիլմի համար որպես պրոդյուսեր, սցենարիստ և խմբագիր։
2013 թվականին Սերա Գեմբլն աշխատել է CBS, NBC և SyFy ալիքների համար։
Գրող Սերա Գեմբլը հանդիսանում է մի քանի նովելների, պատմությունների, ինչպես նաև որոշ հոդվածների հեղինակ, որոնք հրատարակվել են Washington Square ամսագրում` հայտնի գրական կայքում` nerve.com և 2006 թվականից 2007 թվականների ամերիկական էրոտիկ աշխատություններում։ Հրեուհի Սերա Գեմբլը երկար ժամանակ Սայմոն Գլիկմանի (Simon Glickman) հետ միասին հայտնի բլոգ է վարել, «Very Hot Jews»-ը, ինչն անսովոր կերպով հրեական թեմատիկա է հաղորդում մարդկանց։


== Հիմնական ֆիլմագրություն ==
2004 — «Կավե մարդը» (անգլ. The Clay Man), սյուժեի հեղինակ, դերասանուհի
2005—2007 — «Աչքեր» (անգլ. Eyes), երկու սերիաների սցենարի հեղինակ
2005—2012 — «Գերբնական», սցենարի հեղինակ, պրոդյուսեր, կատարողական պրոդյուսեր, գլխավոր կատարողական պրոդյուսեր, խմբագիր
2008 — «Ով է ում հրամայում» (անգլ. Who’s Wagging Who), սցենարի հեղինակ
2013 — «Աշխատող բնակեցված տարածք» (անգլ. Company Town), սցենարի հեղինակ, կատարողական պրոդյուսեր
2015—2016 — «Ջրհոսը» (անգլ. Aquarius), սցենարի հեղինակ, կատարողական պրոդյուսեր
2015—2016 — «Կախարդները», սցենարի հեղինակ, կատարողական պրոդյուսեր


== Ծանոթագրություններ ==


== Արտաքին հղումներ ==
http://www.seragamble.com/ Սերա Գեմբլ. պաշտոնական կայք
Սերա Գեմբլ (անգլ.) Internet Movie Database կայքում
Օնգերմանլանդ

Օնգերմանլանդ (շվեդերեն՝ Ångermanland), նահանգ Շվեդիայի հյուսիսային մասում։


== Ծանոթագրություններ ==
Մաուրիցհեյս

Թագավորական թանգարան Մաուրիցհեյս (հոլ.՝ Mauritshuis ), պատկերասրահ Հաագայում՝ Նիդեռլանդներում։


== Պատմություն ==
Բիննենխովից առաջ ոչ մեծ դղյակը կառուցել էր 1636-1641 թվականներին հոլանդական Բրազիլիայի կառավարիչ Յոհան Մորից Նասաու Զիգենցու կողմից և ճարտարապետներ Յակոբ վան Կամպենի ու Պիտեր Պոստայի նախագծով։ 1704 թվականին դղյակը հրդեհվել է և վերակառուցվել, բայց առանց գմբեթի։
1820 թվականին Նիդեռլանդների թագավորությունը գնեց Մորիցայի տունը՝ իր ամբողջ ունեցվածքով։ Շենքը, որպես թանգարան բացեց իր դռները 2 տարի անց։ Պատկերասրահը ոչ մեծ ցուցադրություն ունի, բայց ներառում է ոսկեդարյան մեծ նկարիչների Յան Վերմեերի, Յան Ստենի, Ֆրանս Հալսի և այլնի նկարները։
Մաուրիցհեյսը համարվում էր ազգային թանգարան մինչև իր վաճառքը մասնագիտացված հիմնադրամին (1995 թվական)։ Այսօր Մաուրիցհեյս թանգարանը Նիդեռլանդների ամենաայցելվող թանգարաններից է։


== Ծանոթագրություններ ==
301 (թիվ)

301 (երեք հարյուր մեկ), բնական թիվ, որը գտնվում է 300-ի և 302-ի միջև։


== Մաթեմատիկայում ==
301-ի թվանշանների գումարը հավասար է 4-ի
301-ի թվանշանների արտադրյալը հավասար է 0-ի
301-ը կենտ եռանիշ թիվ է
301-ի քառակուսին հավասար է 90 601-ի

  
    
      
        301
        =
        7
        ×
        43
      
    
    {\displaystyle 301=7\times 43}
  


== Հղումներ ==
The On-Line Encyclopedia of Integer Sequences (A028499)
Ամբողջապես մետաղական թաղանթ

«Ամբողջապես մետաղական թաղանթ» (անգլ.՝ Full Metal Jacket), Ստենլի Կուբրիկի ֆիլմ` Վիետնամի պատերազմի մասին։ Ռեժիսորի նախավերջին աշխատանքը։ Գուստավ Հեսֆորդի «Ծերեր» վեպի էկրանավորումը։ Ֆիլմը ստացել է բազմաթիվ մրցանակներ և անվանակարգեր, 1988 թվականին առաջադրվել է «Օսկար»-ի լավագույն ադապտացված սցենարի համար։ «Ամբողջապես մետաղական թաղանթ»-ը սահմանափակ թողարկում է ստացել 1987 թվականի հունիսի 26-ին՝ 215 կինոթատրոններում։
Համեմատած Կուբրիկի այլ աշխատանքների հետ, «Ամբողջապես մետաղական թաղանթ»-ի թեմաները քիչ ուշադրություն են ստացել քննադատների և գրախոսների կողմից։


== Ստեղծում ==
Կուբրիկը հանդիպում է հեղինակ Մայքլ Հերրին ընդհանուր ընկերոջ՝ Դեյվիդ Քորնվելի (վիպասան Ջոն Լե Կարրե) միջոցով 1980-ին և հետաքրքրվում նրա՝ Վիետնամի պատերազմի մասին պատմող գրքով։ Կուբրիկը հետաքրքրված էր նաև Գուստավ Հասֆորդի «Ծերունիները» վեպով, որը նույնպես Վիետնամի պատերազմի մասին էր։ Մտքում ունենալով ֆիլմի գաղափարը, որը հետագայում անվանվեց «Ամբողջական մետաղական պատյանը», Կուբրիկը սկսեց սցենարի վրա աշխատել միաժամանակ և՛ Հերրի, և՛ Հասֆորդի հետ։ Հետագայում նա Հասֆորդի վեպը համարեց «դաժանորեն անկեղծ» և որոշեց ֆիլմը նկարահանել հիմնվելով այդ վեպի վրա։ Ֆիլմի բյուջեն կազմեց 17 միլիոն դոլար և նկարահանվեց Կուբրիկի տանից 30 մղոնի շրջանակներում 1985 թվականի օգոստոսից մինչև 1986 թվականի սեպտեմբերը՝ ավարտին հասնելով նախատեսվածից ավելի ուշ, քանի որ Կուբրիկը ստիպված էր հինգ ամսով դադարեցնել նկարահանման աշխատանքները ջիպ ավտոմեքենայով վթարի ընթարկվելու պատճառով, որը գրեթե ճակատագրական ավարտ էր ունենալու Կուբրիկի և Լի Էրմիի համար։ Լքված գազի գործարանները, որոնք գտնվում էին Բեքթոնում՝ Լոնդոնի նավանորոգման թաղամասերից մեկում, ծառայեցին որպես ավերված քաղաք Հյուեն, որի շնորհիվ ֆիլմի տեսարանները տարբերվում են Վիետնամի պատերազմի մասին եղած մյուս բոլոր ֆիլմերի տեսարաններից։ Մոտավորապես 200 արմավենիներ բերվեցին Հյուսիսային Աֆրիկայից 40-ոտնաչափ մեծության կցասայլերով։ Յուրաքանչյուր ծառը արժեր £1000: Ինչպես նաև Հոնգ Կոնգից բերվեցին հազարավոր արհեստական բույսեր ֆիլմի համար անհրաժեշտ տեսարանների բուսականությունն ապահովելու համար:


== Տեխնիկական տվյալներ ==
Ֆիլմի օրիգինալ նեգատիվը նկարահանվել է 1,37:1 դասական ֆորմատով՝ թաքնված կաշետավորմամբ։ Վարձութը ԱՄՆ-ի համար նախատեսում էր ֆիլմի պատճենների տպագրումը կաշետացված ձևաչափի վրա՝ 1,85:1 կողմերի հարաբերակցությամբ, իսկ Եվրոպայի համար՝ 1,66:1 հարաբերակցությամբ՝ դրվագի վերևի և ներքևի կողմերը կտրելով։


== Դերերում ==
Մեթյու Մոդայն - Ջեյմս Տ․
Վինսենթ Դ'Օնոֆրիո - Լեոնարդ Լոուրենս
Ադամ Բոլդուին - «Գազան»
Լի Էրմի - Հարթման
Քեվին Մեյջոր Հովարդ - «Ռաֆթերման»
Արլիս Հովարդ - Ռոբերտ «Կովբոյ» Էվանս
Դորիան Հերվուդ - «Երջանիկ»
Ջոն Թերի - Լոքհարթ


== Սաունդթրեքներ ==
Ջոնի Ռայթ — «Hello Vietnam»
The Dixie Cups — «Chapel of Love»
Sam the Sham & the Pharaohs — «Wooly Bully»
Քրիս Քեններ — «I Like It Like That»
Նենսի Սինատրա — «These Boots Are Made For Walkin'»
The Trashmen — «Surfin' Bird»
Goldman Band — «The Marines' Hymn»
The Rolling Stones — «Paint It Black»


== Տես նաև ==
Սթենլի Կուբրիկ
«Լարովի նարինջ»
«Լայն փակված աչքերով»
«Փայլատակում»
«Սպարտակ»
«Փառքի արահետներ»


== Ծանոթագրություններ ==
Յարկովիչի

Յարկովիչի (ռուս.՝ Ярковичи), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նուսդորֆի ամբարտակ և ջրարգելակ

Նուսդորֆի ամբարտակ և ջրարգելակ (գերմ.՝ Nußdorfer Wehr- und Schleusenanlage), հիդրոտեխնիկական կառույց Վիեննայի արվարձան Նուսդորֆում, որտեղ Դանուբ գետից բաժանվում է նրա բնական ճյուղավորումը՝ Դանուբի 17,3 կիլոմետրանոց ջրանցքը։ Այս շինությունները կառուցվել են ռայխսրատի 1892 թվականի հուլիսի 18-ի օրենքի հիման վրա, որով նախատեսվում էր՝ 1. ֆինանսավորել քաղաքային երկաթուղու՝ Վիեննայի շտատբանի շինարարությունը, 2. վերակառուցելով Դանուբի ջրանցքը՝ ստեղծել առևտրային նավահանգիստ և ձմեռային նավամատույց, 3. կարգավորել Վիեննա գետի ջրի հոսքը և այդ երկու գետերի երկայնքով կառուցել կոլեկտորային ջրանցքներ։ Նուսդորֆի ամբարտակն ու ջրարգելակը կառուցելուց առաջ, դեռ նախքան Առաջին համաշխարհային պատերազմը, Դանուբի ջրանցքը պաշտպանված էր լողացող սառույցներից, մեծ չափով՝ նաև հեղեղումներից՝ շնորհիվ լողացող դարպասների, որոնք ունեին 48,6 մետր երկարություն, 5,7 մետր բարձրություն և 440 տոննա քաշ։ Ամբարտակի ու կամրջի շինարարության ճարտարապետական նախագծերի պատրաստումը հանձնարարվեց տրանսպորտային հանձնաժողովի խորհրդական Օտտո Վագներին։ Ըստ վերջինիս ներկայացրած նախագծի՝ ամբարտակի վերևում, հզոր սյուների վրա պետք է լիներ երկաթե կամուրջ՝ պսակված Ռուդոլֆ Վայրի հեղինակած բրոնզե առյուծներով։
Ամբարտակի շինարարությունն սկսվել է 1894 թվականի օգոստոսին։ Քարե շարվածքն ավարտվել է 1897 թվականին, իսկ 1898 թվականի օգոստոսին մոնտաժվել են պողպատե կառուցվածքները։ Օտտո Վագների պատրաստած նախագծի համաձայն՝ Նուսդորֆի ամբարտակի հարևանությամբ կառուցվել է նաև վարչական շենքը; Ամբարտակի առաջին փորձարկումը տեղի է ունեցել 1899 թվականի ջրհեղեղի ժամանակ, երբ նրա շնորհիվ կանխվել է Վիեննայի՝ դանուբյան ջրանցքին մերձակա թաղամասերի հեղեղումը։ 1899—1911 թվականներին իրականացվել են ջրանցքի պատերի բարեկարգման և ջրանցքի խորացման աշխատանքներ։ Երկրորդ համաշխարհային պատերազմից հետո հանվել են լողացող դարպասները, վերացվել պատերազմի պատճառած ավերածությունների հետևանքները։ 1964—1970 թվականներին վերականգնվել են նուսդորֆյան ջրարգելակները, 1971—1978 թթ. աշխատանքներ են իրականացվել ջրանցքի հունը նոր պահանջներին համապատասխանեցնելու ուղղությամբ։
1966 թվականի նոյեմբերի 25-ին Վիեննայի քաղաքայի խորհուրդը պաշտոնապես բացել է ամբողջությամբ մեքենայացված ջրարգելակը, որի խցի երկարությունը 85 մետր է, լայնությունը՝ 15 մետր։ Ընդ որում՝ ջրանցքի լայնությունն էլ հասցվել է 20 մետրի։
2004—2005 թվականներին ամբարտակի ջրթափի տակ կառուցվել է Նուսդորֆի հիդրոէլեկտրակայանը, որի 12 տուրբինները տարեկան 28 միլիոն 110 հազար կիլովատտ/ժամ էլեկտրաէներգիա են արտադրում։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Nussdorfer Wehr (գերմ.)
Das Wehr als Kraftwerk (գերմ.)
Some photos and a video clip on the Nussdorf weir and lock(չաշխատող հղում)Նուսդորֆի ամբարտակ(գերմ.)
Աշոտ Խուրենի Արծրունի

Անվան այլ կիրառումների համար տե՛ս՝ Աշոտ Արծրունի (այլ կիրառումներ)Աշոտ Արծրունի (ծննդյան և մահվան թվականներն անհայտ, 1-ին դար), Արծրունյաց իշխան, Խուրեն Արծրունու և Սանոտ Արծրունու որդին, Արծրունիների նախարարական տոհմից։ Աշոտ Արծրունին գնացել է Սիմ լեռ, այնտեղ բնակվելու համար։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 180
«Պատմություն Արծրունյաց Տան», Թովմա Արծրունի, 1985, Երևան, Ա. է
Ժամեվյու

Ժամեվյու (ֆր.՝ Jamais vu - երբեք չտեսնված), դեժավյուին հակառակ վիճակ, երբ հանկարծ առաջանում է այնպիսի զգացողություն, որ քաջածանոթ վայրը կամ մարդը քեզ լիովին անծանոթ են թվում։ Տպավորություն է ստեղծվում, որ դրանց մասին գիտելիքներն ու տեղեկությունները ակնթարթորեն և ամբողջությամբ կորչել են հիշողությունից։ Հետազոտությունները ցույց են տալիս, որ դեժավյուի զգացողությունը կյանքի ընթացքում գոնե մեկ անգամ ունենում է մարդկության 97 տոկոսը։ Ժամեվյուն հանդիպում է շատ ավելի քիչ։ Բայց կրկնվող կրիպտոմնեզիաները (այսպես են անվանում հիշողության բոլոր տեսակի փոփոխությունները) բժիշկները համարում են հոգեկան խանգարման ախտանիշներից մեկը։ Ամենից հաճախ դա օրգանական կամ ծերունական պսիխոզն է, էպիլեպսիան կամ շիզոֆրենիան։
Կիրիլ Գևորգյան

Կիրիլ Գևորգյան (ապրիլի 8, 1953(1953-04-08), Մոսկվա, ԽՍՀՄ), հայ ծագումով ռուսաստանյան դիվանագետ, իրավաբան, Ռուսաստանի ԱԳՆ իրավական դեպարտամենտի տնօրեն։ Ունի արտակարգ և լիազոր դեսպանի դիվանագիտական աստիճան։ ՄԱԿ-ի միջազգային իրավունքի հանձնաժողովի անդամ է (2012-2016 թվականներ) և Հաագայի միջնորդ դատարանի մշտական պալատի անդամ (2010 թվականի հունիսի 1-ից)։ 2014 թվականի նոյեմբերին ընտրվել Է ՄԱԿ-ի Միջազգային դատարանի դատավոր Ռուսաստանից (պաշտոնն ստանձնել է 2015 թվականի փետրվարին)։
2021 թվականի փետրվարի 8-ին Գեւորգյանը ընտրվել է Հաագայի Արդարադատության միջազգային դատարանի նախագահի տեղակալ՝ այդ պաշտոնում փոխարինելով Շուե Հանքինին։ 


== Կենսագրություն ==
1975 թվականին ավարտել է Մոսկվայի միջազգային հարաբերությունների պետական ինստիտուտի միջազգային իրավունքի ֆակուլտետը։ Տիրապետում է ֆրանսերեն և անգլերեն լեզուներին։
1975 թվականից ԱԳՆ համակարգում է։ Տարբեր դիվանագիտական պաշտոններ է զբաղեցրել նախարարության կենտրոնական ապարատում և արտերկրում։

1993-1997 թվականներ՝ Ֆրանսիայում Ռուսաստանի Դաշնության դեսպանության խորհրդական։
1997-2003 թվականներ՝ ՌԴ ԱԳՆ իրավական դեպարտամենտի տնօրենի տեղակալ։
2003 թվականի օգոստոսի 20-ից 2009 թվականի նոյեմբերի 5-ը՝ Նիդերլանդների Թագավորությունում Ռուսաստանի Դաշնության արտակարգ և լիազոր դեսպան, և համատեղության կարգով՝ Հաագայում քիմիական զենքի արգելման կազմակերպությունում մշտական ներկայացուցիչ։
2009 թվականի դեկտեմբերի 16-ից 2015 թվականի փետրվարի 1-ը՝ Ռուսաստանի ԱԳՆ իրավական դեպարտամենտի տնօրեն։
2015 թվականի փետրվարի 6-ից՝ Արդարադատության միջազգային դատարանի դատավոր։
2016 թվականի հունվարի 2՝ ազատվել է ՌԴ ԱԳՆ կոլեգիայի անդամի պարտականություններից։
2021 թվականի փետրվարի 8-ից՝ Արդարադատության միջազգային դատարանի նախագահի տեղակալ։


== Ընտանիք ==
Ամուսնացած է, ունի երկու դուստր։ Կինը ՌԽՖՍՀ ժողովրդական արտիստուհի Մարինա Նեյոլովան է։


== Պարգևներ ==
Ռուսաստանի Դաշնության Նախագահի շնորհակալագիր (2002 թվականի օգոստոսի 5)՝ ԱՊՀ ուղղությամբ ակտիվ և արդյունավետ դիվանագիտական գործունեության համար։
Պատվո շքանշան (2008 թվականի փետրվարի 11)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, երկարամյա անբասիր դիվանագիտական ծառայության համար։
Բարեկամության շքանշան (2010 թվականի հոկտեմբերի 29)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի, գիտամանկավարժական գործունեության մեջ ունեցած վաստակի և բարձր որակավորում ունեցող կադրերի պատրաստման համար։
Ռուսաստանի Դաշնության նախագահի պատվոգիր (2011 թվականի սեպտեմբերի 20)՝ Ռուսաստանի Դաշնության շահերի պաշտպանության ակտիվ աշխատանքի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի հոկտեմբերի 8)
1-ին դասի արտակարգ և լիազոր դեսպանորդ (2004 թվականի օգոստոսի 25)
Արտակարգ և լիազոր դեսպան (2017 թվականի օգոստոսի 29)


== Ծանոթագրություններ ==


== Արտաքին հղումներ ==
Геворгян Кирилл Горациевич на сайте МИД РФ
Биография на сайте Международного суда(անգլ.)
Ծակծակ

Ծակծակ, գյուղ Արևմտյան Հայաստանում, Վանի վիլայեթի Արճեշի գավառակում։


== Պատմություն ==
Բնակիչները կոտորվել, իսկ գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 42 տուն՝ 375 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==